AIŠKINAMASIS RAŠTAS

Dėl savivaldybės turto perdavimo UAB „Molėtų švara“ pagal turto patikėjimo sutartį

**1. Parengto tarybos sprendimo projekto tikslai ir uždaviniai**

Molėtų rajono savivaldybės savarankiškąją funkciją – sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešose vietose užtikrinimas – įgyvendina UAB „Molėtų švara“ vidaus sandorio pagrindu, todėl siūloma pastatą - viešąjį tualetą, esantį Molėtų m., Amatų g. 3D, perduoti uždarajai akcinei bendrovei „Molėtų švara“ pagal turto patikėjimo sutartį 10 metų savivaldybės savarankiškosios funkcijos įgyvendinimui.

Molėtų rajono savivaldybės taryba 2020 m. gegužės 28 d. priėmė sprendimą Nr. B1-143 „Dėl savivaldybės nekilnojamojo turto išnuomojimo viešojo konkurso būdu“ išnuomoti viešojo konkurso būdu 10 metų laikotarpiui viešojo tualeto pastatą ir nustatė pradinę 1 kv. m nuomos kaina 0,18 euro per mėnesį. Paskelbtas konkursas neįvyko, kadangi jame nedalyvavo nei vienas pretendentas.

Atsižvelgus į tai, kad gyventojams ir miesto svečiams viešasis tualetas yra būtinas, o uždaroji akcinė bendrovė „Molėtų švara“ vidaus sandorio pagrindu vykdo kitų rajono viešosios infrastruktūros objektų priežiūrą, Molėtų rajono savivaldybės administracija parengė sprendimo projektą dėl Molėtų miesto viešojo tualeto perdavimo uždarajai akcinei bendrovei „Molėtų švara“ pagal turto patikėjimo sutartį. Rengiant dokumentus vidaus sandoriui, Molėtų miesto viešojo tualeto priežiūros paslauga bus įrašytą į paslaugų sąrašą.

Šio sprendimo tikslas - perduoti Molėtų rajono savivaldybei nuosavybės teise priklausantį pastatą – viešąjį tualetą, esantį Molėtų m., Amatų g. 3D, uždarajai akcinei bendrovei „Molėtų švara“ pagal turto patikėjimo sutartį 10 (dešimčiai) metų savivaldybės savarankiškosios funkcijos – sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešose vietose užtikrinimas – įgyvendinimui.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 36 punktai, 18 straipsnio 1 dalis, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalys, 17 straipsnio 2 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą perduoti Molėtų miesto viešąjį tualetą UAB „Molėtų švara“, bus atnaujintas būtinos paslaugos teikimas rajono gyventojams ir miesto svečiams.

Neigiamų pasekmių nėra.

**4. Priemonės sprendimui įgyvendinti**

Parengti turto patikėjimo sutartį.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bus reikalingos savivaldybės biudžeto lėšos teikiamos paslaugos apmokėjimui.

**6. Vykdytojai, įvykdymo terminai**

Molėtų rajono savivaldybės administracija.